شەفەق نیوز/ فرسەت سوفی پارزێگار هەولێر، ئمڕوو
یەکشەممە، وەرپرسایەتی لە فراوانبوین ڤایڕۆس کۆڕۆنا خستە بان کەسەیلیگ ناویان
ئاشکرا نەکرد وە بڵاو کردن گومان لەناو مەردمەگە.
سوفی لە وتاریگی لە پشت کردنەوەی هێڵ وزەی کەهرەبا
لە ناحیەی ''میرگەسور'' لە هەولێر وت: کۆڕۆنا فرە مەترسیدارەو بوی، و ئی ڤایڕۆسە وە
تەواوەتی لە کویچە و گەڕەک و ناوچە و ئاوای و ناحیە و قەزاگان هەولێر بڵاوەبوی، وتیش؛
هیچ چارەسەرییگ لە نووامان نیە بیجگە مقەیەتی کرد خوەمان وە ریکارە مقەیەتیەگان، لە
وەکارهاوردن دەمامەک و دەسکیش، وهەمیش دویرەوکەفتن لە شوونەیل قەڕەباڵغ.
وتیش؛ حکومەت کوردستان و وەخود رکەگە خوازێد
مقەیەتی دانیشتوەیل هەرێم کوردستان لە ڤایڕۆسەگە بکەێد، بەڵکم بایەسە مەردمەیل هەمیش
بکەفنە شوون رینما تەندروسیەگان و ریکارە مقەیەتیەگان.
